open-index/open-wikipedia-markdown huggingface dataset:
Thursday October Christian

**Thursday October Christian** (14-an de oktobro 1790 - 21-an de aprilo 1831) estis la unua filo de Fletcher Christian (gvidinto de la ribelo sur la Bounty) kaj lia edzino Maimiti. Li generiĝis sur Tahitio kaj naskiĝis sur Pitcairn, kie la ribelintoj trovis rifuĝejon. Per tio li estis la unua infano kiu naskiĝis sur Pitcairn. Sian nomon li ricevis pro la fakto, ke li naskiĝis je ĵaŭdo en oktobro kaj ke lia patro volis doni al li nomon, kiu neniel pensigis al Anglio. Rimarkinde ĉar Fletcher Christiaan donis al sia tahitia edzino Maimiti la anglan nomon 'Isabella', laŭ kuzino de Fletcher.

## Edziĝo kaj infanoj 
Thursday geedziĝis kun iu el la unua generacio de la Pitkarnanoj. Kiam li fariĝis 15-jara, li edziĝis al Teraura, kiu tiam aĝis 30 jarojn. La geedziĝo okazis kun geedziĝa ringo kiu origine apartenis al Edward Young, nome la unua edzo de Teraura.

Thursday kaj Teraura kune havis 7 gefilojn:
* Joseph John Christian (1806 - Tahitio, 24-an de novembro 1831)
* Charles Christian ("Big Charlie") (januaro 1808 - Tahitio, 25-an de junio 1831)
* Mary Christian (1810 - 25-an de oktobro 1852) laŭdire tre bela virino
* Polly Christian (1814 - Tahitio, 16-an de majo 1831)
* Artur Christian (nask. 1815)
* Peggy Christian (1815 - Norfolk 12-an de majo 1884)
* Thursday October Christian la 2-a (voknomo "Duddie") (Pitcairn, oktobro 1820 - Pitcairn 27-an de majo 1911)

Kategorio:Pitkarnanoj
Bounty

eta|300px|Replikaĵo de la Bounty
'*HMAV *Bounty'''* unue estis ŝipo nomata *Bethia*. Ĝi estis relative malgranda ŝipo, ekipita per nur kvar malpezaj kanonoj, konstruita en Hull en 1784. Kiam la brita mararmeo aĉetis ĝin je la 26-a de majo 1787, ĝi estis renomita al HMAV *Bounty* kaj sendita por speciala misio al Tahitio.
La signifo de HMAV estas *His Majesty’s Armed Vessel* (Lia Moŝta Armita Akvoveturilo).

## Ŝipaj karakterizoj 
* Akvodismeto: 215 tunoj
* Longeco: 27,7 m
* Larĝeco: 7,3 m
* Ŝipanaro: 46 personoj

## Vidu ankaŭ 
* Ribelo sur la Bounty
* *Mutiny on the Bounty'' (filmo de 1935)

Kategorio:Ŝipoj
René Guilbaud

**René Guilbaud** (8s de Oktobro 1890 – 18a de Junio 1928) estis franca milit-aviadisto de la komenco de la 20-a jarcento.

Guilbaud estis fame ĉefe pro long-distancaj flugoj.

Guilbaud malaperis en la Barenca Maro en Junio 1928, pilotante flugboaton Latham 47 per kiu Roald Amundsen estis veturante por aligi al la serĉado de la survivantoj de la akcidento de la aerŝipo *Italia*. Kvankam oni trovis restaĵojn el lia aviadilo fine de Aŭgusto, oni trovis nenion el la okupintoj.

## Referencoj 
* *La vie héroïque de René Guilbaud 1890-1928* - Coindreau (Roger), 1958

## Eksteraj ligiloj 
* Guilbaud ĉe la retejo de Asocio de Rezervaj Oficiroj de la Franca Ŝiparmeo (france)

Kategorio:Francaj aviadistoj
Kategorio:Francaj militistoj
Kategorio:Akcidentoj
Latham 47

[eta|Desegno de Latham 47 sur la memor-monumento en [Calais por Gilbert Brazy, la aviadila mekaniko perdita dumfluge.]]
La **Latham 47**, aŭ **Latham R3B4** en ŝiparmea servo estis franca du-motora flugboato desegnita kaj konstruita de Société Latham & Cie por la Franca Ŝiparmeo. Tiu aviadilo atingis notindecon en 1928 kiam la aviadilo numero 47.02 malaperis kun la esploristo Roald Amundsen dum sav-misio por la itala esploristo Umberto Nobile.

Kategorio:Aviadiloj
Golfo Amundsen (Arkto)

[dekstra|eta|250px|Golfo Amundsen, Nordokcidentaj Teritorioj, Kanado. Flave, Nunavuto; rozkolore, Nordokcidentaj Teritorioj; oranĝe, [Jukonio; helflave, Brita Kolumbio; helflavege, Alasko.]]
La **Golfo Amundsen**, en angla *Amundsen Gulf*, estas golfo situa en la kanadaj Nordokcidentaj Teritorioj, inter Banks-insulo kaj Viktoria Insulo kaj la ĉeftero. Ĝi estas proksimume 400 km longa kaj ĉirkaŭ 150 km larĝa kie ĝi kuniĝas al la Beaufort-maro.

La Golfo Amundsen estis esplorita de la norvega esploristo Roald Amundsen inter 1903 kaj 1906. La golfo estas ĉe la okcidenta pinto de la fama Nordokcidenta Pasejo, nome vojo el la Atlantika Oceano al la Pacifiko.

## Eksteraj ligiloj 
* http://www.britannica.com/place/Amundsen-Gulf

Kategorio:Geografio de la Nordokcidentaj Teritorioj
Kategorio:Arkta Oceano
Kategorio:Kanada Arkta Insularo
Kategorio:Geografio de Nunavuto
Kategorio:Roald Amundsen
Amundsen
Leif Dietrichson

**Leif DIETRICHSON** (1a de Septembro 1890 - 18a de Junio 1928) estis norvega milit-oficiro kaj aviada pioniro. Li estis naskiĝinta en Hønefoss. Li estis kuzo de Bernt Balchen, kaj nevo de Oluf Christian Dietrichson. Li partoprenis en la nordpolusa ekspedicio de Roald Amundsen en 1925, kiu atingis 87° 43' N. Li mortiĝis en 1928, dum sav-misio serĉe de Umberto Nobile kaj liaj teamanoj de la malaperinta aerŝipo *Italia*.

## Referencoj 
Kategorio:Norvegaj militistoj
Kategorio:Norvegaj esploristoj
Kategorio:Esploristoj de Arkto
Kategorio:Mortintoj en aviadilaj akcidentoj
Kategorio:Malaperintaj personoj
Maro Amundsen

La **Maro Amundsen**, branĉo de la Suda Oceano ĉe la Lando de Marie Byrd en okcidenta Antarkto, kuŝas inter la Kabo Flugofiŝo (nome nordokcidenta pinto de la insulo Thurston) oriente kaj la Kabo Dart en insulo Siple okcidente. 

maldekstre|eta|250px|La Maro Amundsen de Antarkto.
Kabo Flugofiŝo markas la limon inter la Maro Amundsen kaj la Maro Bellingshausen. Okcidente de Kabo Dart estas sennoma bordomaro de la Suda Oceano inter la Amundsen kaj la Ross Maroj. La norvega ekspedicio de 1928–1929 estrita de kapitano Nils Larsen nomigis tiun akvejon laŭ la norvega polusesploristo Roald Amundsen kiam esploris tiun areon en Februaro 1929.

## Referencoj 
## Eksteraj ligiloj 
* Airborne Geophysical Survey of the Amundsen Embayment
* Subglacial Topography 
* Thinning ice 

Kategorio:Geografio de Antarkto
Kategorio:Geografio de la Suda Oceano
Kategorio:Roald Amundsen
Amundsen
Glaĉero Amundsen

La **Glaĉero Amundsen** () estas grava Antarkta glaĉero, ĉirkaŭ 6 al 10 km larĝa kaj 128 km longa, elfluanta el la Antarkta Altebenaĵo kie ĝi drenas la areon sude kaj okcidente de la Altebenaĵo Nilsen, kaj descendanta tra la Montoj Reĝino Maud kaj eniranta en la Ross Glacitavolo ĝuste okcidente de la MacDonald Nunatakoj. La alfluanto Glaĉero Blackwall fluas nordokcidenten laŭlonge de la nordorienta flanko de la *Hansen Spur* antaŭ kuniĝi kun la Glaĉero Amundsen.

Ĝi estis malkovrita de Richard E. Byrd dum flugo al la Suda Poluso en Novembro 1929. La nomo estis proponita laŭ Roald Amundsen fare de Laurence Gould, estro de la geologia grupo Byrd AE kiu sledis ĉe la elfluejo de la glaĉero en Decembro 1929.

Amundsen
Kategorio:Roald Amundsen
Monto Amundsen

**Monto Amundsen** estas nunatako kiu kuŝas oriente de la Glaĉero Denman, je ĉirkaŭ 20 km nordoriente de Monto Sandow, Antarkto. Ĝi estis malkovrita de la Grupo de la Okcidenta Bazo de la Aŭstralazia Antarkta Ekspedicio (1911–14) sub estreco de Douglas Mawson, kaj nomita de Mawson mem honore al Roald Amundsen, nome la norvega polusesploristo, kiu estis la unua kiu alvenis al la Suda Poluso.

Amundsen
Kategorio:Roald Amundsen
Borge

**Borge** estas vilaĝo kaj iama municipo de la kantono Østfold, Norvegio. Nuntempe ĝi apartenas al la nordorienta parto de la municipo Fredrikstad, ĉe la limo kun Sarpsborg.

Roald Amundsen, nome fama esploristo de Arkto kaj Antarkto, naskiĝis en Borge.

## Bibliografio 
* Dag Jukvam / Statistics Norway (1999). "Historisk oversikt over endringer i kommune- og fylkesinndelingen" (PDF).

## Eksteraj ligiloj 
* Preĝejoj en Norvegio

Kategorio:Geografio de Norvegio
Kategorio:Fredrikstad
Α-terpinila acetato

**α-terpinila acetato** estas estero rezultanta el reakcio inter la acetata acido kaj la alkoholo α-terpineolo. Ĝi estas nature trovata en *Pinus sylvestris*, *Melaleuca leucadendra* aŭ kaĵeputa oleo, Kardamomoleo kaj en aliaj volatilaj oleoj. Ĝi aperas kiel likvaĵo kaj agrable odoras je citrono aŭ lavendo. Sulfata acido estas uzata kiel katalizagento kiam acetata acido aldoniĝas por estigi la finan produkton. Pro la beneficoj pri la stabilaj proprecoj kaj malfacileco je kolorŝanĝo, α-Terpinila acetato estas vaste uzata kiel milde aroma produkto, kies enhavo atingas 30%.

## Proprecoj 
Pura α-terpinila acetato estas senkolora likvaĵo kun freŝa odoro je bergamoto aŭ lavendo. La produkto komerce disponebla konsistas ĉefe je α-terpinila acetato, sed ankaŭ enhavas vastan gamon da aliaj izomeraj kombinaĵoj tiaj kiaj β- kaj γ-terpinila acetato. Ĝi estas preparata per acetiligo de miksaĵo da terpineolo produktita el la "terpina hidrato" meze de fosfata acido. α-terpinila acetato posedas proprecojn anti-infekciajn, anti-inflamajn, anti-mikrobajn, antisepsajn, insekticidajn, krom aliajn. Ĝi estas uzata en parfumoj kaj gustigagentoj.

## Reakcioj 
### Reakcio 1 
* Preparado de **α-terpinila acetato** per traktado de **acetata anhidrido** kun **α-terpineolo**:

### Reakcio 2 
* Preparado de **α-terpinila acetato** per hidratigo de la **α-pineno** sekvata per reakcio kun **acetata anhidrido**:

## Kunrilataj kemiaĵoj 

Β-terpinyl acetate.png|**ß-terpinila acetato**
Γ-terpinyl acetate.png|**γ-terpinila acetato**
Δ-terpinyl acetate.png|**δ-terpinila acetato**
(-)-a-Pinen.svg|α-pineno
(R)-Limonen.svg|Limoneno
(R)-(%2B)-alpha-Terpineol.svg|α-terpineolo
(1R,2S,4R)-(%2B)-endo-Borneol_V.5.svg|Borneolo
1,8-Cineol2.svg|Eŭkaliptolo
Stru_fenchol.png|Fenĉolo

## Literaturo 
* Chemicalland21
* Science Direct
* Springer Link
* Chemical Book

## Referencoj 
## Vidu ankaŭ 
* Terpeno
* Volatila oleo
* Aromatoj
* α-terpinila formiato
* α-terpinila propionato
* α-terpinila antranilato
* α-terpinila butirato
* α-terpinila izobutirato

Kategorio:Terpenoidoj
Kategorio:Esteroj
La novaj vestoj de la reĝo

"**La novaj vestoj de la reĝo**" (, "La novaj vestoj de la imperiestro") estas mallonga rakonto verkita de la dana aŭtoro Hans Christian Andersen, pri du teksistoj kiuj promesas al regnestro  novan kostumon el vestoj kiuj laŭ ili estas nevideblaj al ĉiu, kiu ne taŭgas por sia ofico aŭ estas tro malsaĝa. Kiam la regnestro paradas antaŭ siaj subuloj vestante siajn novajn vestojn, neniu kuraĝas diri ke ili vidas neniujn vestojn sur li por ne esti konsiderataj "ne taŭgaj por sia ofico aŭ tro malsaĝaj". Finfine, infano krias, "Sed li ja estas tute nuda!" La rakonto estas tradukita al ĉirkaŭ 100 lingvoj.

"La novaj vestoj de la reĝo" estis unuafoje publikigita kun "La marvirineto" en Kopenhago, fare de C. A. Reitzel, la 7-an de aprilo 1837, kiel la tria kaj fina ero de la *Eventyr, fortalte for Børn. Første Samling* de Andersen. La rakonto estis adaptita al diversaj artoformatoj, kaj la titolo de la rakonto, la frazo "La reĝo estas nuda", kaj diversaj variaĵoj estis adoptitaj por uzado en nombraj samnomaj aŭ similnomaj aliaj verkoj kaj ankaŭ estas uzata kiel idiomaĵo.

## *"La reĝo estas nuda!"* 
La rakonto ilustras la fenomenon de unuformeco de opinio kaj konformeco kiun neniu pretas malobservi koste de la vero, same kiel situacion de socia premo kiu igas homojn agi kontraŭ sia volo pro timo prezentiĝi stultaj aŭ nenormalaj.

Laŭ ĝia alegoria maniero, la rakonto instigas originalan pensadon kaj diri la veron eĉ se ĝi estas malkomforta aŭdi. La kulmino de la rakonto estas la krio de la infano "**La reĝo estas nuda**" kiu rivelas la realecon, kiun ĉiuj neas. Tiu ĉi frazo fariĝis populara parollingva idiomaĵo, kiu esprimas la malkovron de interkonsentita mensogo kaj promeso kiu ne havas kovron, precipe tiujn, kiuj venas el la buŝo de arogantuloj kaj flatantoj. La fakto ke malgranda infano indikas la nudecon de la reĝo esprimas la senkulpecon kaj honestecon de malgrandaj infanoj kiuj ankoraŭ ne havas timon diri la veron.

## En Esperanto aperis 
* La fabelon tradukis L.L. Zamenhof al Esperanto kun la titolo "La novaj vestoj de la reĝo". Ĝi aperis en 1923 en *Fabeloj. Plena Kolekto*.
* "La novaj vestoj de la imperiestro", traduko de Ib Schleicher.

## Referencoj 
## Literaturo 
* Andersen, Hans Christian; Wullschlager, Jackie (Eld.); Nunnally, Tiina (Transl.) (2005). Fairy Tales. New York: Viking. ISBN 0-670-03377-4.

## Eksteraj ligiloj 
* La novaj vestoj de la reĝo, en Fabeloj. Plena Kolekto – Unua Parto, plena teksto.
* La novaj vestoj de la imperiestro, traduko de Ib Schleicher, plena teksto.

Kategorio:Fabeloj de Hans Christian Andersen
Kategorio:Idiomaĵoj
Kategorio:Fikciaj tajloroj
Kategorio:Fikciaj reĝoj
Kategorio:Fikciaj regnestroj
Kategorio:Nudeco
Kategorio:Libroj aperintaj en 1837
Károly Megyeri

**Károly Megyeri** [kAroj medjeri], laŭ hungarlingve kutima nomordo **Megyeri Károly** estis hungara aktoro, dramisto, tradukisto. Lia origina familia nomo estis **Stand**, lia prenita nomo devenis el sia naskiĝvilaĝo.
eta|Károly Megyeri
Károly Megyeri http://mek.oszk.hu/02100/02139/html/sz15/272.html naskiĝis la  en Hungara reĝlando en Tótmegyer (nuntempa Palárikovo en Slovakio) (laŭ http://mek.oszk.hu/03600/03630/html/index.htm la naskiĝdato estas ), li mortis la  en Pest (urbo).

## Biografio 
Károly Megyeri komence havis posteneton en la loka bieno. En 1817 li aliĝis al migranta trupo de Dávid Kilényi, baldaŭ al aliaj trupoj. En la sekvaj jaroj li ludis en diversaj urboj, eĉ li estis trupestro kaj unufoje li estis reĝisoro. Li dekomence estis membro de Teatro Magyar (Pest), poste pro nomŝanĝo Nacia Teatro (Pest). Li estis vaste konata komikulo, sed li ricevis ankaŭ aliajn rolojn. Li ankaŭ tradukis kaj verkis dramojn.

## Elektitaj teatraj roloj 
* William Shakespeare: La Venecia Komercisto - Shylock
* Karolo Kisfaludy:
** *A kérők* - Perföldy
** *Csalódások* - Lombai
* András Fáy: *Régi pénzek* - Kardos
* József Katona: *Bánk bán* - Biberach (en la debuta spektaklo)
* Schenk: *Belizár* - titolrolo en malfermo de Teatro Magyar (Pest)

## Elektitaj trupanoj 
* György Telepi

## Verkoj 
* 12 tradukitaj dramoj el la germana lingvo, ekzemple Ernest Raupach: *Rafaela kaj Heliodor* (dramo, prezentita en Miskolc en 1831, poste en aliaj urboj)
* *Nyelvpitty* komedio prezentita en Vác en 1833
* *A solymosi vár* dramo (1833)

## Memorigiloj 
* busto (1863) en teretaĝo de Nacia Teatro en Budapeŝto https://www.kozterkep.hu/~/20322/Megyeri_Karoly_Budapest_2002.html
* 2 epigramoj de Mihály Vörösmarty (1844)
* Poemo de Sándor Petőfi (1844). La konciza enhavo: Kiam Megyeri estis migranta aktoro, li ankaŭ kopiis scenarlibrojn. Foje li ricevis monojn pro la kopiaĵoj, tial li aĉetis inkon por ne estu manko. Li tre ĝojis pro la ricevita mono, eĉ li saltetadis. Intertempe la inko renverŝiĝis en la poŝo, sekve sur lia flava mantelo estiĝis granda makulo. Li ne havis monon aĉeti novan mantelon, kion fari? Li uzis ĝin kun la makulo.

## Fontoj 
* hungarlingva biografio kun bildo 
* http://mek.oszk.hu/00000/00060/html/069/pc006959.html#4

Kategorio:Hungaraj aktoroj
Kategorio:Hungaraj dramistoj
Kategorio:Hungaraj tradukistoj
Dávid Kilényi

**Dávid Kilényi** [kilEnji], laŭ hungarlingve kutima nomordo **Kilényi Dávid** estis hungara aktoro, teatrestro. Liaj familiaj nomvariantoj estis *Killyéni, Kocsis*.

Dávid Kilényi http://hetnap.rs/cikk/Kilenyi-Kocsis-David-11394.html naskiĝis en 1791, li mortis la  en Debrecen.

## Biografio 
Dávid Kilényi batalis kontraŭ Napoleono en armeo de Habsburgoj, li vundiĝis. Baldaŭ li aranĝis migrantan teatran trupon, intertempe li edziĝis al fratino de Róza Déryné Széppataki. En 1816 estis li la unua hungara teatrestro, kiu kontinue pagis salajron al la ĉefaj aktoroj. Li prezentis spektaklojn en diversaj hungaraj urboj. Ankaŭ en Transilvanio li aranĝis trupon, kiu havis la nomon "Transilvania Kantista Societo" (komprenu: la repertuaro konsistis ankaŭ el operoj). En 1828 lia trupo faris la spektaklon en inaŭguro de teatro de Miskolc, poste li daŭris la spektaklojn en aliaj urboj. Li ne estis signifa aktoro. Li mortis tragike.

## Elektitaj teatraj roloj 
* Ŝekspiro: Hamleto - titolrolo
* Karolo Kisfaludy: *A kérők* - Perföldy
* Ede Szigligeti:
** *A rab* - Buzgó Pál
** *Csikós* - ĉefjuĝisto

## Elektitaj verkoj 
* *Hunyady László halála* dramo prezentita en 1830 
* *Thurzó Szaniszló, vagy a magyar jó barátok* tradukaĵo el la germana lingvo
* *Gróf Essex vagy a titkos szerelem áldozatja* dramo, (Debrecenben)

## Elektitaj aktoroj de kompanio de Kilényi 
* Sándor Abday
* Anna Csepreghy Lángné
* **Róza Déryné Széppataki**
* Jozefa Ecsedi Pályné
* Miklós Feleky
* Lajos Komáromy
* Márton Lendvay (filo)
* Károly Megyeri
* Sándor Novák
* Elek Pály
* **Kornélia Prielle**
* Pál Szilágyi (aktoro)
* Andor Sztupa
* Sándor Újfalusy

## Fontoj 
* hungarlingva biografio (la koncerna teksto estas legebla post klako al majusklo K, poste serĉu la nomon)
* hungarlingva biografio
* hungarlingva biografio

Kategorio:Hungaraj aktoroj
Kategorio:Hungaraj teatrestroj
Flight of the Navigator

***Flight of the Navigator*** (angle, prononco laŭ sistemo IFA [], Flugo de la navigilo) estas sciencfikcia filmo de Randal Kleiser aperinta en 1986.

## Intrigo 
David Freeman reaperas 8 jarojn post sia malapero sen havi ankoraŭ en aĝo de jaro. Post pluraj analizoj kaj testoj efektivigitaj de la NASA, la sciencistoj konkludas, ke la knabo estis kidnapita fare de eksterteranoj.

## Ĉefrolantoj 
* Joey Cramer kiel David Freeman
* Paul Reubens kiel Max (voĉo)
* Cliff DeYoung kiel Bill Freeman
* Veronica Cartwright kiel Helen Freeman
* Albie Whitaker kiel Jeff Freeman 8-ara
* Matt Adler kiel Jeff Freeman, 16-jara
* Sarah Jessica Parker kiel Carolyn McAdams
* Howard Hesseman kiel Doktoro Faraday
* Robert Small kiel Troy
* Jonathan Sanger kiel Doktoro Carr
* Richard Liberty kiel Mr. Howard
* Iris Acker kiel Mrs. Howard
* Raymond Forchion kiel la detektivo Banks
* Brittney Vance kiel polica oficialulo

## Eksteraj ligiloj 
*  ()

Kategorio:Anglalingvaj filmoj
Kategorio:Filmoj aperintaj en 1986
Kategorio:Filmoj de Disney
Kategorio:Usonaj komediaj filmoj
Kategorio:Usonaj sciencfikciaj filmoj
Péter Haás Vander

**Péter Haás Vander** [hAs], laŭ hungarlingve kutima nomordo **Haas Vander Péter** estis hungara aktoro, voĉoaktoro.
eta|Péter Haás Vander
Péter Haás Vander http://www.imdb.com/name/nm1370907/ naskiĝis la  en Győr, li mortis la  en Budapeŝto.

## Biografio 
Péter Haás Vander akiris diplomon en Teatra kaj Filma Altlernejo en 1989. Post siaj studoj li aliĝis al trupo de Teatro József Attila. Ekde 1990 li estis membro en pluraj pli malgrandaj teatroj. Foje li estis ankaŭ teatra dekoraciisto. Li ricevis 2 premiojn en 2009. Li havis edzinon, kiu naskis filinon.

## Elektitaj teatraj roloj 
* William Shakespeare:
** Reĝo Lear - Alban
** Romeo kaj Julieta - monaĥo; Mercutio
** Otelo - Montano
** Hamleto - aktororeĝo
* Ede Szigligeti: *Liliomfi* - titolrolo

## Elektitaj kinejaj filmaj roloj 
* *Sacra Corona* (2001)
* *A vizsga* (2011)

## Elektitaj televiziaj filmaj roloj 
* *Kölcsey* (1989)
* *Glóbusz* (1993)
* *Hotel Szekszárdi* (2002)
* *Félvilág* (2015)

## Dubladaj roloj 
* en eksterlandaj filmoj hungaraj voĉoj de Marton Csokas, Kirk Douglas, Richard Gere, John Malkovich, Frank Sinatra, John Travolta kaj aliaj

## Fontoj 
* hungarlingva biografio
* datenoj kun foto
* http://port.hu/adatlap/szemely/haas-vander-peter/person-25701
* http://mek.oszk.hu/02100/02139/html/sz10/2.html

Kategorio:Hungaraj aktoroj
Kategorio:Hungaraj voĉoaktoroj
Kategorio:Budapeŝtanoj
Indikilo (klimato)

[eta|300x300ra|Rekonstruaĵo de la tutmonda [temperaturo dum la lastaj 2000 jaroj. Ĝi komparas rezultojn de pluraj esploristoj uzantaj de diversaj indikilaj metodoj.]]
Klimata **indikilo** (aŭ klimata *proxy*, en la disvastiĝinta angla termino) estas anstataŭa variablo uzita por indukti la valoron de klimata variablo kiu ne estas tuj mezurebla.

En scienco, oni kelkfoje bezonas studi variablojn kiuj ne estas rekte mezureblaj. En tiaj okazoj, oni povas mezuri indikilan anstataŭan variablon, kiu korelacias kun la variablo de intereso, kaj kiu eblas indukti la valoron de la variablo de intereso. Tiaj anstataŭaj indikiloj estas havenda rimedo en praklimatscienco, ĉar evidente oni ne povas direkte mezuri la klimatajn kondiĉojn de pasintecaj periodoj de la tera historio, kaj fidindaj tutmondaj registroj de la klimato existas nur ĝis 1880. Do, analizi konservitajn fizikajn karakterizaĵojn de la pasinteco korelaciantajn de la klimato estas la ununura rimedo por indukti klimatajn modelojn de antaŭaj periodoj.

Oni povas komponi indikilojn por produkti temperaturajn rekonstruaĵojn preter la instrumenta temperatura registro, interesajn por diskutoj pri la tutmonda varmiĝo. Por produkti akuratajn rezultojn, metode transversa konfirmado konvenas inter pluraj indikiloj.

La geografia disdono de la indikiloj, same kiel la instrumenta registro, estas ne unuforma, kun pliaj registroj en la norda duonsfero.

## Ĉefaj indikiloj 
### Glacikernoj 
Glacikerno estas cilindra glacia specimeno kiu estas forigita de glacitavolo, ofte de la polusa glacikovro de Antarkto, Gronlando aŭ de montaj glaĉeroj. Ĝi enhavas glacion deponitan dum vico da jaroj. Tial, la glaciaj propraĵoj povas esti uzataj por rekonstrui la klimatan registron de la tempa periodo de la kerno, kutime pere de izotopa analizo.

### Arbaj kreskoringoj 
Laŭ la jen pli jen malpli favoraj cirkonstancoj, la grandeco de la arbaj kreskoringoj varias kaj tiel donas indikon pri la klimato de la jaro.

### Fosiliaj folioj 
Analizo de karbonaj izotopoj en la vegetala materialo eblas indukti la koncentron de atmosfera CO2 en la periodo en kiu la vegetaloj kreskis.

### Bortruoj 
Ĉar la transmisio de varmo tra la grundo estas malrapida, serion de temperaturaj mezuraĵoj en bortuo ĉe malsamaj profundoj oni povas "inversi" matematike, por produkti ne-ununuran serion de surfacaj temperaturaj valoroj.

Pli ol 600 bortruoj, sur ĉiuj kontinentoj, uziĝis kiel temperaturaj indikiloj por rekonstrui pasintecan surfacan temperaturon.

### Koraloj 
Same kiel arbaj kreskoringoj, koralaj skeletaj ringoj havigas paleoklimatan informivon.

### Poleno 
Poleno estas ekstreme imuna al la putriĝo. Identigo de la polenaj plantospecioj eblas konkludi la klimatajn kondiĉojn en arealo dum la periodo en kiu la poleno estis eldonita.

### Maraj kaj lagaj sedimentoj 
Proporcio inter oksigenaj izotopoj en la konkoj de diatomeoj kaj foraminiferoj uziĝas kiel indikilo de la temperaturo de la periodo en kiu la konkoj formiĝis.

## Vidu ankaŭ 
* Praklimatscienco
* Glacikerno
* Arbodatadoscienco

* Polenoscienco

* Stalaktita kaverno

## Referencoj 
Kategorio:Klimatologio
Rạch Giá

**Rạch Giá** aŭdu estas urbego, havenurbo, ĉefurbo de provinco *Kiên Giang* en Vjetnamio, kie ĝi estas la naŭa plej granda urbo.
eta|maldekstre|Vojo en Rạch Giá
eta|Pordo en Rạch Giá

## Bazaj informoj 
* Areo: 97,7542&nbsp;km²
* Supermara alteco: 0- m
* Loĝantaro: 226,316 en 2009
* Horzono: UTC +7
* Telefonkodo: +84 77
* 

## Geografio 
Rạch Giá situas laŭ Golfo de Tajlando en sudokcidenta parto de la lando. Antaŭ la golfeto estas 92 insuloj. Ho-Ĉi-Min-urbo troviĝas 250 km.

## Historio 
eta|maldekstre|Kanalo de Rạch Giá
Ĝis 1715 tiu ĉi teritorio apartenis al Kamboĝo (poste al Vjetnamio) kiel **Kramuon-Sa**. Ĝi estis ĉefe plata arbaro kaj marĉo. Ĝi iĝis vaste konata kiel merkato por mieloj, vaksoj de abeloj kaj la plumoj de ekzotaj birdoj. Kiam la marĉoj estis sekigitaj, la loko iĝis centro por rizoproduktadoj. Dum la franca periodo oni konstruis kanalon, kiu ligas la havenon kun rivero, kiu estas grava branĉo de la pli malalta Mekongo. Dum periodo de 2 ŝtatoj la urbo apartenis al Suda Vjetnamio. Rạch Giá estas la unua urbo, kie la vjetnama registaro uzis projekton por vastigi la teritorion el la oceano.

## Trafiko 
Al Rạch Giá kuras 2 ĉefvojoj. La urbego havas enlandan flughavenon kaj 2 havenojn.
eta|Vendejego de Rạch Giá
eta|Poŝtejo en Rạch Giá

## Klimato 
En Rạch Giá la averaĝa jara pluvokvanto estas preskaŭ 2000 mm. La averaĝa temperaturo estas 27 °C.

## Vidindaĵoj 
* pagodo
* kamboĝa budhana pagodo 3 kilometrojn norde

## Fontoj 
* WikiTrans
* angle kun foto

Kategorio:Urboj de Vjetnamio
Kategorio:Marhavenaj urboj
Bradley Smith

**Bradley SMITH** (naskiĝis la 28-an de novembro 1990 en Oxford) estas brita motorciklisto.

Komencis en Klaso 125 en 2006 per Honda. En 2008 ekkuris al la Aprilia. En 2011 ekkuris en Moto2, kondukante Tech 3. En 2013 ekkuris en MotoGP, kondukante Yamaha de la teamo Tech 3. En 2017 ekkuris al la KTM.eta|dekstra|Bradley Smith

## Rezultoj en MotoGP 
## Notoj 
Kategorio:Britaj motorciklistoj
Kategorio:Pilotoj
Kategorio:Naskiĝintoj en Britio
Anna Györgyi

**Anna Györgyi** [djordji], laŭ hungarlingve kutima nomordo **Györgyi Anna** estis hungara aktoro, voĉoaktoro, televizia anoncisto.

Anna Györgyi http://www.imdb.com/name/nm0350587/ naskiĝis la  en Kecskemét.

## Biografio 
Anna Györgyi akiris diplomon en Teatra kaj Filma Altlernejo en 1989, kie ŝia ĉefinstruisto estis Tamás Szirtes. Post siaj studoj ŝi aliĝis al trupo de Teatro Madách. Ŝiaj sekvantaj signifaj teatraj stacioj estis:
* Pupteatro (Budapeŝto) (1994-1997)
* Nova Teatro (Budapeŝto) (1999-2009)
* Teatro Magyar (2010-2012)
* Nacia Teatro (Miskolc) (2012-2015).
Ŝia edzo estas Csaba Kiss, ŝi naskis 2 filinojn. Ŝi ricevis 7 premiojn inter 1990-2008. Ŝiaj voĉoj estas aŭdeblaj en reklamoj, krome ŝi estas anoncisto de signifa hungara televizio.

## Elektitaj teatraj roloj 
* William Shakespeare:
** Reĝo Lear - Regan
** Otelo - Emilia
** *Epifanio: aŭ kiel vi volas* - Viola
** Somermeznokta sonĝo - Titania
** La komedio de eraroj - Luca
* Endre Fejes: Bonan vesperon somero, bonan vesperon amo (teatra versio) - Varga Veronika
* Henrik Ibsen: Peer Gynt - homo kun verda vesto

## Elektitaj kinejaj filmaj roloj 
* ‘‘Tanmesék a szexről’‘ (1989)
* ‘‘Esti Kornél csodálatos utazása’‘ (1994)
* ‘‘Majdnem szűz’‘ (2008)
* ‘‘Nincs kegyelem’‘ (2016)

## Elektitaj televiziaj filmaj roloj 
* ‘‘Zafír’‘ (1988)
* ‘‘Szemben a Lánchíd oroszlánja’‘ (1995)
* *Reneszánsz* (2005)
* *Sweet Sixteen* (2010)

## Dubladaj roloj 
* en eksterlandaj filmoj hungaraj voĉoj de Audrey Tautou, Audrey Hepburn, Meg Ryan, Sandra Bullock, Juliette Binoche, Catherine Zeta-Jones, Nicole Kidman, Romy Schneider kaj aliaj

## Fontoj 
* hungarlingva biografio
* hungarlingva biografio kun foto
* hungarlingva biografio
* datenoj kun foto

Kategorio:Hungaraj aktoroj
Kategorio:Hungaraj voĉoaktoroj
Kategorio:Hungaraj anoncistoj
Tanais

dekstra|500ra|eta| 2017
**Tanais** ( *Tánaïs*; ) estis antikva greka urbo en la riverdelto de Dono, nomita en la antikvo kiel Maeotiaj marĉoj. La delto situas en la plej nordorienta parto de la Azova maro, kiun la grekoj nomis Lago Maeotis. La loko de la antikva Tanais estas ĉ. 30&nbsp;km okcidente de la moderna Rostov-na-Donu. La centra urbejo situas sur ebenaĵo kun diferenco ĝis 20m en alto en la sudo. Ĝin limas natura valo oriente kaj artefarita digo okcidente.

## Historio 
La loko de Tanais estis okupita longe antaŭ ol la grekaj milezianoj fondis *emporion* (vendoplaco) tie. Nekropolo kun pli ol 300 entombigaj kurganoj proksime de la antikva urbo montras ke la loko jam estis okupita ekde la bronzepoko, kaj ke kurganaj entombigoj daŭris tra grekaj kaj eĉ en romiaj tempoj.

Grekaj komercistoj ŝajne havis kontakton kun nomadoj en la areo jam en la 7a jarcento aK sen formala, daŭra setlejo. Grekaj kolonioj havis du specojn de originoj, *apoikiai* de civitanoj de la patra urboŝtato, kaj *emporia*, kiu estis strikte komerca stacio. Fondita malfrue en la 3a jarcento aK, fare de komercaj aventuristoj de Mileto, Tanais rapide evoluis al *emporium* ĉe la plej nordorienta etendo de la helena kultura sfero. Ĝi estis natura posteno, unue por la komerco de la stepoj atingante orienten tra nerompita herba maro al la Altajo, la skita Sankta Lando, due por la komerco de la Nigra Maro, ringita kun grek-dominitaj havenoj kaj komercaj urboj kaj trie por komerco de la nepenetrebla nordo, kun peltoj kaj sklavoj portitaj suben sur la Dono. Strabono mencias Tanais en sia *Geografio* (11.2.2).

En 330 pK, Tanais estis detruita fare de la gotoj, sed la ejo estis okupita ade ĝis la dua duono de la 5a jarcento pK. Ĉar la kanalo pleniĝis - probable pro rezulto de senarbarigo -, la centro de aktiva vivo ŝanĝiĝis eble al la malgranda urbo de Azov, duonvoje al Rostov.

La urbo estis refondita ĉirkaŭ la 13a jarcento fare de la venecianoj. Poste akiris ĝin la mara Ĝenova Respubliko, kiuj administris ĝin en 1332-1471 kiel Tana en Mediteraneo, estante grava loko por komerco kun la Ora Hordo. Kiel ĉiu ilia Nigra-Maraj kolonioj, ilin kontrolis la Ĝenova Konsulo en Kaffa. Ĝi malprosperis denove post 1368. En 1392 ĝi estis konkerita de Timur, de la Otomanaj turkoj en 1471, de la rusoj en 1696, denove de la turkoj en 1711 kaj de la Rusa Imperio en 1771.

Kategorio:Arkeologiaj lokoj en Rusio
Kategorio:Arkeologiaj muzeoj en Rusio
Kategorio:Grekaj kolonioj
Kategorio:Bospora Imperio
Kategorio:Malaperintaj urboj de Rusio
Kategorio:Historio de Rostova provinco
Kategorio:Urboj de Antikva Grekio
Kategorio:Mondaj heredaĵoj en Rusio
Kategorio:Muzeoj en Rusio
Kategorio:Naturrezervejoj en Rusio
Kategorio:Remparburgoj en Rusio
Laura Alonso Padin

eta|dekstre|250px|Laura Alonso Padin.
**Laura Alonso Padin** (Vilagarcía de Arousa, Galegio, Hispanio, 2-a de januaro 1976) estas kantistino de opero, nome soprano. Ŝi ekkarieris en 1999 kiam ŝi iĝis membro de la Aalto-Teatro en Essen, Germanio. Ŝi aperis kiel gastartisto en gravaj teatroj kaj muzikaj ensembloj internacie. Laura Alonso Padín nune loĝas en Berlino kaj Novjorko.

## Referencoj 
## Eksteraj ligiloj 
* Laura Alonso, oficiala retejo
* Laura Alonso ĉe Operabase

Kategorio:Vivantaj homoj
Kategorio:Operkantistoj
Kategorio:Hispanaj kantistoj
Cal Crutchlow

**Cal CRUTCHLOW** (naskiĝis la 29-an de oktobro 1985 en Coventry) estas brita motorciklisto.eta|dekstra|Cal CrutchlowKonkurencis en Supersport (fariĝante mondĉampiono en 2009) kaj en Superbike, poste ŝanĝis al MotoGP en 2011, kontraktita el Tech 3, kondukante Yamaha. En 2014 ŝanĝis al la Ducati. En 2015 ŝanĝis al la Team LCR, kondukante Honda.

## Rezultoj en MotoGP 
Kategorio:Britaj motorciklistoj
Kategorio:Pilotoj
Kategorio:Naskiĝintoj en Britio
La najtingalo

**"La najtingalo"** (en dana: "Nattergalen") estas literatura fabelo verkita de la dana aŭtoro Hans Christian Andersen pri imperiestro kiu preferas la tintosonon de juvela mekanika birdo al la kanto de reala najtingalo. Kiam la imperiestro estas mortonta, la kanto de la najtingalo restaŭris lian sanon. Bone ricevita post ties publikigo en Kopenhago en 1843 fare de *New Fairy Tales*, tiu rakonto estis ŝajne inspirita de la nereciproka amo de la aŭtoro al la operkantistino Jenny Lind, nomita "Sveda najtingalo". Tiu historio estis adaptita al opero, baleto, muzikalo, televida filmo kaj animacia filmo.220px|eta|La mortonta imperiestro kaj la Mortulo
## Intrigo 
La imperiestro de Ĉinio ekscias ke unu el la plej belaj aĵoj en sia imperio estas la kanto de najtingalo. Kiam li ordonas ke oni alportu najtingalon al li, kuiristino (la nura en la kortego kiu scias pri ties ĉeestejoj) kondukas al la kortego al najbara arbaro, kie la najtingalo konsentas aperi antaŭ la kortego, kie ĝi restas kiel favorito de la imperiestro. Kiam tiu ricevas juvelan mekanikan birdon, li perdas intereson en la reala najtingalo, kiu revenas al la arbaro. La mekanika birdo finfine paneis; kaj la imperiestro iĝas mortonta kelkajn jarojn poste. La reala najtingalo ekscias pri la sankondiĉo de la imperiestro kaj revenas al la palaco; tiele ke la Mortulo iĝas tiom kortuŝita de la kanto de la najtingalo ke li permesas al la imperiestro pluvivi.

## Adaptoj 
* Tiu historio inspiris la kreon de kelkaj elstaraj adaptaĵoj. Unu el la plej bone konataj estas la opero de la rusa komponisto Igor Stravinsky nome La najtingalo (1914, rev. 1962), 35-minuta, 3-akta opero el libreto de la komponisto kaj Stepan Mitusov. "La kanto de la najtingalo", 20-minuta simfonia tonpoemo estis komponita de Stravinsky el la opera scenaro en 1917 kaj akompanita de baleto prezentita en 1920 fare de la Rusaj Baletoj de Sergei Diaghilev kun bildoj de Henri Matisse kaj koreografio de Léonide Massine.
* 1955: La najtingalo de la imperiestro (Císařův slavík), filmo miksa de animacio de pupoj kaj de reala bildaro reĝisorita de Jiří Trnka. En usona dublaĵo, la voĉo de la rakontisto estas de Boris Karloff.

## Referencoj 
## Eksteraj ligiloj 
* "Nattergalen" : Originala dana teksto
* "The Nightingale": angla traduko de Jean Hersholt
* "Did the emperor suffer from tuberculosis?", eseo de 17a de Marto 2005 esplorita kaj verkita de Cecilia Jorgensen por la Tuberkuloza Monda Tago.

Kategorio:Fabeloj de Hans Christian Andersen
Kategorio:Najtingaloj
Kategorio:Fikciaj birdoj
Schauinslandbahn

dekstra|eta|Schauinslandbahn: meza stacio
La **Schauinslandbahn** (telfero al Schauinsland) estas la plej longa telfero de Germanio. Ĝi estis la plej unua telfero por transporto de personoj tutmonde. Ĝi kondukas de la valstacio en Horben ĉe Freiburg sur la monton Schauinsland. La montostacio situas ne sur la montopinto mem, sed kelkajn cent metrojn sudokcidente kaj kelkajn dek metrojn malsupre. Ĝi ekfunkciis en 1930 kaj en 1987/88 oni renovigis ĝin.

## Priskribo 
La valstacio de la Schauinslandbahn situas en la Bohrertal (Bohrer valo) en la municipo Horben sur alteco de 473&nbsp;m. La montostacio sur alteco de 1219&nbsp;m estas laŭgrunde 3480&nbsp;m kaj tra-aere 3565&nbsp;m for de ĝi. Ofte oni simple mencias 3600&nbsp;m, la longecon de la ŝnuregoj.

## Referencoj 
## Vidu ankaŭ 
* Listo de telferoj

## Eksteraj ligiloj 
* Interretejo de la Schauinsland-telfero 
* Priskribo kaj fotodokumentado ĉe Remontées Mécaniques 

Schauinslandbahn
Kategorio:Distrikto Breisgau-Hochschwarzwald
Kategorio:Transporto en Germanio
Kategorio:Konstruaĵoj finitaj en 1930
Helsingør

eta|260ra|dekstra|Kulturhaveno Kronborg.

**Helsingør** (dana prononco: [hɛlseŋˈøɐ̯ˀ], en Esperanto **Elsinoro**), ankaŭ konata laŭ la angla *Elsinore*, estas urbo en orienta Danio. Ĝi situas en la nordorienta ekstremaĵo de la regiono Hovedstaden () kaj de la insulo Sjælland. 

Helsingør (kiel komunumo) havis  loĝantojn la 1an de Januaro 2015. Ĝi estas konata pro sia kastelo Kronborg, kie la verko de William Shakespeare nome *Hamlet* ĉefe okazas.

La pramo HH konektas Helsingør kun Helsingborg en Svedio. Hodiaŭ la tiu pramlinio estas la plej okupata en la mondo, kun pli ol 70 foriroj ĉiudirekten ĉiutage.

La Kastelo de Kronborg estas unu el la tri danaj monumentoj deklaritaj Monda heredaĵo de Unesko kune kun la Katedralo de Roskilde kaj la runoj kaj tomboj de la preĝejo de Jelling.

## Servoj 
* Internacia Popola Kolegio

## Esperanta propagandilo 
En 1926 estis eldonita en Esperanto la ilustrita propagandilo **1OO-jaraj festoj en Helsingör (julio-aŭg.)** sub la aŭspicioj de la jubilea komitato kaj societo de danaj Esperantistoj.

## Referencoj 
## Eksteraj ligiloj 
*  ()
* Helsingør Turismoficejo  Angle
* Haveno de Helsingør Angle
* Oficiala retejo de municipo Helsingør Dane
* Helsingør Leksikon: Local history wiki Dane

Kategorio:Urboj de Danio
Kategorio:Sjælland
Fingrulino

"**Fingrulino**" () estas literatura fabelo verkita de la dana aŭtoro Hans Christian Andersen, unuafoje publikigita de C. A. Reitzel la 16an de Decembro 1835 en Kopenhago, kun aliaj du fabeloj por la dua ero de *Eventyr, fortalte for Børn. Første Samling.*  

## Enhavo 
"Fingrulino" estas pri eta junulino kaj ŝiaj aventuroj kun ŝajnaj bufoj, talpoj, kaj skaraboj. Ŝi sukcese evitas ties intencojn antaŭ enamiĝi je flor-fea princo ĝuste de sia grando.

"Fingrulino" estas precipe inventaĵo de Andersen, kvankam li havis inspiron el fabeloj de nanaj fikciuloj kiaj "Fingrulo". "Fingrulino" estis publikigita kiel unu el serio de sep fabeloj en 1835 kiuj ne estis bone ricevitaj de la danaj kritikistoj kiuj malŝatis ties neformalan stilon kaj ties manko de moralo. Unu kritikisto, tamen, aplaŭdis "Fingrulino"-n. La plej frua traduko al angla de "Fingrulino" datas el 1846. Tiu fabelo estis adaptita al variaj formatoj kiaj televido kaj animacia filmo.

## En Esperanto aperis 
* *Fingrulino * (Tommelise). Elgermanigis Hugo SIRK. – Wien: Waldheim-Eberle, 1953.

### Recenzo
## Vidu ankaŭ 
* Thumbelina (filmo), 1994

## Referencoj
## Bibliografio
* Andersen, Hans Christian (1983) [1974]. The Complete Fairy Tales and Stories. Erik Christian Haugaard (trad.). New York, NY: Anchor Books. ISBN 0-385-18951-6.
* Andersen, Hans Christian (2000) [1871]. The Fairy Tale of My Life. New York, NY: Cooper Square Press. ISBN 0-8154-1105-7.
* Classe, O. (eld.) (2000). Encyclopedia of Literary Translation into English; v.2. Chicago, IL: Fitzroy Dearborn Publishers. ISBN 1-884964-36-2.
* Eastman, Mary Huse (eld.). Index to Fairy Tales, Myths and Legends. BiblioLife, LLC.
* Frank, Diane Crone; Jeffrey Frank (2005). The Stories of Hans Christian Andersen. Durham, NC and London, UK: Duke University Press. ISBN 0-8223-3693-6.
* Loesser, Susan (2000) [1993]. A Most Remarkable Fella: Frank Loesser and the Guys and Dolls in his Life: A Portrait by his Daughter. New York, NY: Hal Leonard Corporation. ISBN 0-634-00927-3.
* Opie, Iona; Peter Opie (1974). The Classic Fairy Tales. Oxford, UK: Oxford University Press. ISBN 0-19-211559-6.
* Sale, Roger (1978). Fairy Tales and After: From Snow White to E.B. White. New Haven, CT: Harvard University Press. ISBN 0-674-29157-3.
* Siegel, Elaine V. (eld.) (1992). Psychoanalytic Perspectives on Women. New York, NY: Brunner/Mazel, Inc. ISBN 0-87630-655-5.
* Wullschlager, Jackie (2002). Hans Christian Andersen: The Life of a Storyteller. Chicago, IL: The University of Chicago Press. ISBN 0-226-91747-9.

## Eksteraj ligiloj 
* dane "Tommelise" originala teksto  ĉe Arkivo de dana literaturo
*"Thumbelina" angla traduko de Jean Hersholt
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience : entajpu la vorton "fingrulino".
* Katalogo de Nacia Biblioteko de Esperanto

Kategorio:Fabeloj de Hans Christian Andersen
Kategorio:Mitaj nanoj
Kategorio:Fikciaj infanoj
Kategorio:Fikciaj princinoj
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Katalogo de Nacia Biblioteko de Esperanto
Bobigny - La Folie (pariza metrostacio)

**Bobigny - La Folie** estas estonta stacio sur linio 5 de la Metroo de Parizo. Ĝi situos en kvartalo "La Folie" en komunumo Bobigny (departemento Seine-Saint-Denis). Ĝi situos inter ekzistantaj metrostacioj ''* kaj *.

## Projekto 
*   ''''

## Vidu ankaŭ 
* Listo de metrostacioj de Parizo
* linio 5 de la metroo de Parizo
* Bobigny
* Bobigny - La Folie (Tramtrajno en Francilio)

## Eksteraj ligiloj 
* Future station Bobigny - La Folie - ( Ligne 5 ) (Bobigny) ()
* Station Bobigny la Folie - Commission nationale du débat public ()

## Tradukfonto 
Kategorio:Linio 5 de la metroo de Parizo
Kategorio:Estontaj stacioj de la metroo de Parizo
Kategorio:Metrostacioj en Bobigny
Ignaco Jozefo la 3-a Junan

**Ignaco Jozefo la 3-a**, denaske **Ephrem Joseph YOUNAN**, sirie **ܐܓܢܛܝܘܣ ܝܘܣܦ ܬܠܝܬܝܐ ܝܘܢܢ** (naskiĝis la 15-an de novembro 1944 en Al-Hasaka, Gubernio Hasaka) estas Siria episkopo de la Siria katolika eklezio. Li studis en la Seminario de Charfet kaj en la *Pontificio Collegio Urbano* de Romo kaj fariĝis pastro la .

La  papo Johano Paŭlo la 2-a establis la unuan sirian katolikan eparĥion de Nordameriko, la Eparĥio de *Our Lady of Deliverance of Newark* de Newark kaj nomumis patron Ephrem Joseph Younan unua episkopo de la nova eklezio.

La  la sinodo de la Siria katolika eklezio, en Romo, elektis la episkopon Ephrem Joseph Younan nova patriarko de Antioĥio, kun la nomo de Ignaco Jozefo 3-a Junan, al kiu papo Benedikto la 16-a donis la eklezian komunion.

## Bildoj 

Ignatius Joseph III Younan 2.jpg|La patriarko dum Dia Liturgio.
Patriarch Ignatius Yonan and Bishop Malvestiti.JPG|La patriarko kun episkopo Maurizio Malvestiti, dekstre, en la domo-episkopo de Lodi, .

## Referencoj kaj notoj 
## Eksteraj ligiloj 
* Ignaco Jozefo 3-a Junan en catholic-hierarchy 

Kategorio:Siriaj episkopoj
Kategorio:Orientaj katolikaj episkopoj
Kategorio:Patriarkoj de Antioĥio
Jan Standonck

**Jan Standonck** (1453-1504) estis belga skolastikisto, teologo, latinisto, kaj katolika reformisto. Li estis parto de la granda movado por reformo en Francio en 15-a jarcento. Lia metodologio konsistis en la reformo pri engaĝigo kaj edukado de la klerikaro, ene de la asketa submetigo, dense influita de la eremita sanktulo Francisko de Paŭla (1416-1507). Li vivis en epoko kiam la modelo je reformo estis sub kreskanta premo ekde pli profundaj kritikoj, inklude de tiuj el lia plej fama lernanto: Erasmo de Roterdamo.

## Vivo 
400px|eta|maldekstre|**Kolegio de Montaigu**, bildo de 1850
Li estis filo de Cornelis van Standonck kaj Elisabeth Ysschot kaj naskiĝis en ekstreme humilaj cirkonstancoj, filo de malriĉa ŝufarejo el Meĥleno, en tiu epoko parto de la Burgonjaj Nederlandoj. Tie li ricevis sian unuan edukon sed baldaŭ li transloĝiĝis al Gouda, kie la "Frataro de la Komuna Vivo" administris faman lernejon ene de la monaĥaj linioj.

El tie li elmergis dediĉita al la idealo de edukado firme ligita al reformita pieco kaj rigida disciplino pri humileco kaj abnegacio. Li enmatrikuliĝis en la Universitato de Loveno **gratis quia pauper** ("senpaga por malriĉuloj") en la 27-a de novembro 1469, sed en 1471 li estis en Parizo, kie li ricevis dormoliton kaj manĝaĵon laborante por la regularaj kanonikuloj en la preĝejo de Sankta Ĝenoveva, kaj kie legendo aperis pri liaj studoj en la Turo Klovis ĉe lunlumo.

En 1474 li ricevis sian diplomon je Majstro pri Artoj kaj en 1476 li iĝis direktoro en la **Kolegio Sankta Barbara** ĝis 1476 kiam li translokiĝis al **Kolegio de Montaigu** por komenci notindan karieron kiu daŭros ĝis la fino de sia vivo.

Samtempe, li komencis kurso kun daŭro je dekkvar jaroj en la Fakultato pri Teologio kaj estis akceptita kiel "socius" (aŭ kun-rektoro) en la **Kolegio de Sorbono** en la 24-a de januaro 1484. Inter la 16-a de decembro 1477 kaj la 12-a de januaro 1478 li servis kiel "proctor" ("prokuratoro") en Pikardio kaj kiel elektisto kaj ekzamenisto dum pluraj aliaj periodoj.

## Literaturo 
* Contemporaries of Erasmus: A Biographical Register of the ..., Volumes 1-3, Peter G. Bietenholz, Thomas Brian Deutscher
* Christian History: An Introduction, Alister E. McGrath
* A Companion to the Theology of John Mair, John Slotemaker, Jeffrey Witt
* Calvin, A Biography, Bernard Cottret
* The Quiet Companion: The Life of Peter Faber, Mary Purcell
* Parallels and Responses to Curricular Innovation: The Possibilities of ..., Brad Petitfils
* Routledge Companion to Sixteenth Century Philosophy, Henrik Lagerlund, Benjamin Hill
* The Liberal Arts and the Jesuit College System, Aldo Scaglione

## Vidu ankaŭ 
* Johana de Francio (1464-1505)
* Jean Langlois (m. 1493)
* Francisko de Paŭla (1416-1507)
* Ludoviko la 12-a (1462-1515)
* Hector Boece (1465-1536)
* Ignaco Lojola (1491-1556)
* Noël Béda (1470-1537)

## Referencoj 
Kategorio:Belgaj teologoj
Kategorio:Belgaj rektoroj
Kategorio:Belgaj skolastikistoj
Kategorio:Belgaj katolikaj reformistoj
Kategorio:Universitato de Parizo
Kategorio:Universitato de Loveno
Józsa Hacser

**Józsa Hacser** [jOĵa haĉer], laŭ hungarlingve kutima nomordo **Hacser Józsa** estis hungara aktoro, voĉoaktoro. Ŝia origina nomo estis (hungarsisteme) *Hatscher Jozefin Mária*. Ŝia edzo estis dum jardeko István Prókai.

Józsa Hacser http://www.imdb.com/name/nm0352597/ naskiĝis la  en Kispest, ŝi mortis la  en Siófok.

## Biografio 
Józsa Hacser post la 2-a mondmilito estis laboristo. Ŝi ekstudis en Teatra Akademio en 1948, ŝi akiris diplomon en 1952. Ŝiaj plej gravaj instruistoj estis Endre Gellért, Márton Rátkai, Kálmán Nádasdy, László Vámos, Magda Olthy. Post siaj studoj ŝi aliĝis al trupo de Teatro Déryné. Inter 1956 kaj 1994 ŝi apartenis al Teatro Jókai, poste al Teatro Petőfi (Sopron). Ŝi ricevis 6 premiojn inter 1963-2000.

## Elektitaj teatraj roloj 
* William Shakespeare:
** Hamleto - Ophelia
** Somermeznokta sonĝo - Puck
* Molière: Tartufo - Marianne
* István Örkény: *Tóték* - Ágika

## Elektitaj kinejaj filmaj roloj 
* ‘‘Ütközet békében’‘ (1951)
* ‘‘Tilos a szerelem’‘ (1965)
* ‘‘Égigérő fű’‘ (1979)
* ‘‘Hófehér’‘ (1983)
* ‘‘Az élet muzsikája’‘ (1984)
* ‘‘A miniszter félrelép’‘ (1997)
* ‘‘Apa győz’‘ (1997)
* ‘‘De kik azok a Lumnitzer nővérek?’‘ (2006)

## Elektitaj televiziaj filmaj roloj 
* ‘‘Veréb utcai csata’‘ (1959)
* *Vadkacsa* (1964)
* ‘‘A király meztelen’‘ (1978)
* *Alkony* (1986)
* Ernő Szép: ‘‘Isten madárkái’‘ (1993)
* ‘‘A szörnyek ebédje’‘ (2004)

## Dubladaj roloj 
* en eksterlandaj filmoj hungaraj voĉoj de Giulietta Masina, Thelma Ritter kaj aliaj
* hungaraj voĉoj en desegnofilmoj

## Fontoj 
* hungarlingva biografio
* hungarlingva biografio kun foto 
* datenoj
* hungarlingva membiografio kun foto 
* datenoj kun foto

Kategorio:Hungaraj aktoroj
Kategorio:Hungaraj voĉoaktoroj
Ha Seok-jin

**Ha Seok-jin** (n. 5-a de marto 1982 en Seulo, Sud-Koreio) estas sudkorea populara aktoro. Li faris sian artistan premieron en 2005 kiel modelo por reklamaĵoj de Korean Air. Li ekaperis en filmoj el 2005 en televidfo kaj el 2006 en kinarto. Li faris ankaŭ aperojn en muzikaj filmetoj.

## Referencoj 
Kategorio:Sudkoreaj aktoroj
Kategorio:Homoj el Seulo
Károly Hajduk

**Károly Hajduk** [kAroj], laŭ hungarlingve kutima nomordo **Hajduk Károly** estas hungara aktoro.

Károly Hajduk http://www.imdb.com/name/nm1492922/ naskiĝis la  en Békéscsaba.

## Biografio 
Károly Hajduk frekventis gimnazion en Szentes, poste li estis sendiploma aktoro en Budapeŝto. Li akiris diplomon en Universitato de Dramo kaj Filmo (Budapeŝto) en 2004, poste li aliĝis al trupo de Teatro Katona József. Li ofte ricevis ĉefrolojn. Inter 2011 kaj 2014 li estis membro en malgranda teatro, poste en Gaja Teatro. Li ricevis premiojn ekde 2006.

## Elektitaj teatraj roloj 
* William Shakespeare:
** Makbeto - titolrolo
** Somermeznokta sonĝo
* Imre Madách: La tragedio de l' homo
* Zoltán Egressy (verkisto): *Portugál* - Bece

## Elektitaj filmaj roloj 
* *Kisváros* (televizia serio, 1998)
* *Lora* (2006)
* *Indián* (2016)

## Fontoj 
* hungarlingva biografio
* hungarlingva biografio kun foto

Kategorio:Hungaraj aktoroj
László Hadics

**László Hadics** [lAslO hadiĉ], laŭ hungarlingve kutima nomordo **Hadics László** estis hungara aktoro, kantisto, voĉoaktoro.

László Hadics http://m.imdb.com/name/nm0352817/?ref_=m_tt_cl_i4 naskiĝis la  en Budapeŝto, li mortis la  en Budapeŝto.

## Biografio 
László Hadics aĝis 22, kiam li aliĝis al trupo de Operetoteatro (Budapeŝto). En 1953 li akiris diplomon en Teatra kaj Filma Altlernejo. Post la diplomo li kontinue kantis operetojn kaj Muzikalojn. Li ofte havis rolojn ankaŭ en filmoj. Li estis membro de la Hungara Socialista Laborista Partio, eĉ li estis partiestro de la teatro. Li ricevis 4 premiojn inter 1957– 1984.

## Elektitaj teatraj roloj 
* *Szabadság, szerelem* (1955)
* Imre Kálmán: *Csárdáskirálynő* - onklo Feri
* Lerner–Loewe: *My Fair Lady* - Doolittle

## Elektitaj kinejaj aŭ televiziaj filmaj roloj 
* ‘‘Fel a fejjel’‘ (1954)
* ‘‘Tegnap’‘ (1959)
* ‘‘Fáklyaláng’‘ (1963)
* ‘‘Bach Arnstadtban’‘ (1975)
* ‘‘Fürkész történetei’‘ (1983)

## Dubladaj roloj 
* en eksterlandaj filmoj hungaraj voĉoj de Paul Whiteman kaj aliaj

## Fontoj 
* hungarlingva biografio
* hungarlingva biografio kun foto
* http://port.hu/adatlap/szemely/hadics-laszlo/person-246645
* datenoj kun foto

Kategorio:Hungaraj aktoroj
Kategorio:Hungaraj operetkantistoj
Kategorio:Hungaraj voĉoaktoroj
Kategorio:Budapeŝtanoj
Kategorio:Hungaraj muzikalkantistoj